stanford-oval/wikipedia huggingface dataset:
Arbetaren

Lehden ensimmäisen numeron etusivu.
Arbetaren oli Helsingissä vuosina 1900–1907 ilmestynyt ruotsinkielinen sosiaalidemokraattinen sanomalehti.
Vuonna 1899 perustetun Finlands Svenska  Arbetarförbundin julkaisema Arbetaren oli ensimmäinen ruotsinkielinen työväenliikkeen sanomalehti. Vuoteen 1903 saakka sen taustavoimina vaikutti joukko ruotsinkielisiä kulttuuriradikaaleja kuten Arvid Mörne ja Herman Gummerus. Lehden linja oli aluksi varovaisen revisionistinen, mutta terävöityi vuoden 1905 jälkeen. Ilmestymistiheyden lisääminen ja oman kirjapainon perustaminen romahdutti julkaisijoiden talouden, ja lehti oli pakko lopettaa lokakuussa 1907. Sen seuraajaksi perustettiin vielä saman vuoden aikana Social-Demokraten.
Lehti ilmestyi aluksi kerran, vuodesta 1905 lähtien kahdesti tai kolmesti ja vuonna 1907 kuudesti viikossa. Levikki oli loppuvaiheessa 3 500 kappaletta. Päätoimittajina ja vastaavina toimittajina työskentelivät Reino Drockila (1901–1903), Anders Käcklund (1904–1905), K. H. Wiik (1905), K. G. K. Nyman 1905–1906, Anton Caselius (1906–1907) ja A. E. Usénius (1907).
Aiheesta muualla

Arbetaren digitoituna kansalliskirjastossa
Antti Arell

Antti Arell (18. toukokuuta 1927 Lapua – 9. tammikuuta 2013) oli suomalainen kilpasoutaja.
188 senttimetriä pitkä Arell edusti Suomea Helsingin 1952 olympialaisissa kahdeksikkojen soudussa. Joukkue jäi alkuerässään viidenneksi ja karsiutui. Pohjoismaitten mestaruuskilpailuihin hän osallistui vuonna 1951.
Turun Yliopiston Soutajia edustanut Arell voitti Suomen mestaruuden perämiehettömässä nelosessa vuonna 1951. Hän toimi myös TYS:n puheenjohtajana.
Arell kilpaili myös purjehduksessa edustaen Turun Pursiseuraa.
Arell oli koulutukseltaan filosofian tohtori ja työskenteli muun muassa apulaisprofessorina ja matematiikan opettajana. Hän oli Eksaktisten tieteiden seura r.y.:n jäsen 8. toukokuuta 1957 alkaen.
Fleius

| Fleius> Φλειοῦς |
| --- | --- |
 Fleiuksen arkeologista aluetta.
Sijainti
 Fleius
Koordinaatit:  37°50′44″N, 22°38′49″E
Valtio:  Kreikka
Paikkakunta:  Neméa, Korinthia, Peloponnesos
Historia
Tyyppi:  kaupunki
Kulttuuri:  antiikki
Alue:  Argolis
Aiheesta muualla
  Fleius Commonsissa 
Infobox OKNimi-testi OK: 
Fleius (m.kreik. Φλειοῦς, Fleiūs tai Fleious, lat. Phlius) oli antiikin aikainen kaupunki ja kaupunkivaltio (polis) Argoliin maakunnassa Peloponnesoksen niemimaan koillisosassa Kreikassa. Sen arkeologinen alue sijaitsee Neméan kunnassa noin kolme kilometriä luoteeseen nykyisestä Neméan kaupungista.
Maantiede

Fleiuksen kaupunki sijaitsi Nemean pienen vuorten ympäröimän tasangon laidalla. Alue luettiin antiikin aikana osaksi Argolista, mutta nykyisin se on Korinthiaa. Sen akropolis eli yläkaupunki oli pitkällä länteen päin laskevalla kukkukalla, joka tunnettiin nimellä Arantinos. Tasangolla virtaa Asopos-joki ja sen etelälaidalla kohoaa Karnateas (nyk. Polýfengo) -vuori. Fleiuksen kaupunkivaltion alueen pohjoispuolella sijaitsi Sikyonia, itäpuolella Kleonai, eteläpuolella muu Argolis ja länsipuolella Arkadia. Seutu tunnettiin antiikin aikana hyvänä alueena viininviljelyyn.
Historia

Alueen aikaisempi keskus oli Araithyrean kaupunki, joka tunnetaan myös nimellä Arantia. Se sijaitsi oletettavasti Karnateas-vuorella. Kaupunki kuitenkin hylättiin, ja asukkaat perustivat Fleiuksen noin 30 stadioninmitan päähän. Uuden kaupungin nimen sanottiin tulleen Fleiaksesta, joka oli Keisoksen poika ja Temenoksen pojanpoika.
Myöhemmin Fleiuksen valtasivat Sikyonista tulleet doorilaiset. Osa alkuperäisistä asukkaista muutti Samokselle ja osa Klazomenaihin. Kaupungin hallinto oli välillä aristokraattinen ja välillä sitä hallitsivat tyrannit. Fleius osallistui persialaissottiin lähettämällä 200 sotilasta Thermopylain taisteluun ja 1 000 sotilasta Plataiain taisteluun. Peloponnesolaissodassa kaupunki oli Spartan puolella ja Argoksen vihollinen. Noin vuoteen 393 eaa. mennessä kaupungin hallinto oli ilmeisesti muuttunut demokraattisemmaksi, ja aristokraatit ajettiin maapakoon. Kaupunki pysyi kuitenkin liitossa Spartan kanssa, ja joutui heikennyttyään hyväksymään kaupunkiin spartalaisen varuskunnan.
Myöhemmin noin vuonna 383 eaa. maanpakolaiset palasivat Spartan avustuksella. Tämä johti kaupungissa sisäisiin ristiriitoihin, jolloin Sparta piiritti kaupungin vuonna 380 eaa. Seuraavana vuonna, vuoden ja kahdeksan kuukauden piirityksen jälkeen, fleiuslaiset joutuivat antautumaan, ja Spartan joukkoja johtanut Agesilaos saneli uuden perustuslain. Kaupunkiin nimitettiin nyt 100 miehen neuvosto, josta puolet oli maanpaosta palanneita ja puolet piiritettyjä. Tämän jälkeen kaupunki pysyi uskollisena Spartalle Thebaa vastaan käydyissä sodissa.
Vuonna 368 eaa. demokraatit saivat arkadialaisten ja elisläisten armeijat, jotka olivat ohikulkumatkalla Isthmokselle, auttamaan itseään nousemaan takaisin valtaan. Yritys kuitenkin epäonnistui. Theba hyökkäsi kaupunkiin Sikyonin avustuksella vuonna 367 eaa., mutta fleiuslaiset torjuivat myös tämän hyökkäyksen. Hellenistisellä kaudella kaupunkia hallitsivat jälleen tyrannit, kunnes kaupunki liittyi Akhaian liittoon viimeisen tyrannin Kleonymoksen siirryttyä vapaaehtoisesti sivuun.
Fleiuksesta olivat kotoisin muun muassa satyyrinäytelmien kehittäjänä pidetty näytelmäkirjailija Pratinas sekä filosofit Timon, Asklepiades ja Aksiothea.
Fleiuksen kaivauksia on suorittanut American School of Classical Studies at Athens eli Yhdysvaltain arkeologinen koulu muun muassa vuosina 1924 ja 1970–1973.
Rakennukset ja löydökset

Pausaniaan kuvauksen mukaan Fleiuksen akropoliilla oli Hebelle tai Ganymedalle omistettu temppeli sekä Demeterille omistettu temppeli. Alempana sijaitsi Asklepioksen temppeli, teatteri, toinen Demeterin temppeli sekä agora julkisine rakennuksineen.
Fleiuksen paikalla on säilynyt lähinnä rakennusten perustuksia. Muun muassa teatteri on kaivettu esille. Kukkulalla oleva pieni Neitsyt Marian kirkko (Panagía Rachiótissa) on mahdollisesti rakennettu Asklepioksen temppelin paikalle.
Aiheesta muualla

Kuvia tai muita tiedostoja aiheesta Fleius Wikimedia Commonsissa
Fleiuksesta löydetty malja varhaiselta neoliittiselta kaudelta n. 6500–5800 eaa.
Fleiuksen lyömä oboli, 500-luvun eaa. loppu tai 400-luvun eaa. alku. Kuvituksessa ihmisen jalka ja osiin jaettu rahaleima.
Firefly (televisiosarja)

| Firefly |
| --- | --- |

Tyyli:  avaruuswestern draama
Kestoaika:  42 min
Luoja(t):  Joss Whedon
Pääosissa:  Nathan Fillion Gina Torres Alan Tudyk Morena Baccarin Adam Baldwin Jewel Staite Sean Maher Summer Glau Ron Glass
Alkuperämaa:  Yhdysvallat
Alkuperäiskieli:  englanti
Verkko:   Fox  MTV3, Subtv
Esitetty:   2002-09-2020. syyskuuta 2002 – 2002-12-2020. joulukuuta 2002  2004-03-033. maaliskuuta 2004 – 2004-06-099. kesäkuuta 2004
Tuotantokausia:  1
Jaksoja:  14
Tuotanto
Tuottaja(t):  Ben Edlund
Vastaava(t) tuottaja(t):  Joss Whedon Tim Minear
Säveltäjä(t):  Greg Edmonson
Leikkaaja(t):  Lisa Lassek
Kuvaaja(t):  David Boyd
Aiheesta muualla
IMDb
Firefly on yhdysvaltalainen avaruuswestern science fiction draamasarja, jonka on luonut käsikirjoittaja-ohjaaja Joss Whedon. Whedon oli sarjan vastaava tuottaja yhdessä Tim Minearin kanssa. Sarja sijoittuu vuoteen 2517, jolloin ihmiset ovat saapuneet uuteen tähtijärjestelmään, ja seuraa ”Firefly-luokan” Serenity-avaruusaluksen kapinallisen miehistön seikkailuja.
Sarjan kuvaamassa tulevaisuudessa ainoat selviytyneet supervallat, Yhdysvallat ja Kiina, yhdistyivät muodostaakseen keskushallinnon, Alliancen, mistä seurasi myös kulttuurien yhdistyminen. Whedonin näkemyksen mukaan ”tulevaisuudessa ei muutu mikään: teknologia kehittyy, mutta meillä on edelleen samat poliittiset, moraaliset ja eettiset ongelmat kuin nykyään”.
Fireflyn ensiesitys Yhdysvalloissa tapahtui Foxin verkossa 20. syyskuuta 2002. Isoista odotuksista huolimatta sarjalla oli joulukuun puoliväliin 2002 mennessä keskimäärin vain 4,7 miljoonaa katsojaa jaksoa kohti ja se oli 98. Nielsenin katselutilastoissa. Sarja hyllytettiin kun yksitoista jaksoa neljästoista tuotetusta oli ehditty esittää. Lyhyestä esitysajasta huolimatta DVD-julkaisu myi hyvin, minkä seurauksena Universal Pictures tuotti Wheldonin sarjaan perustuvan elokuvan, Serenityn. Elokuvan ensi-ilta oli 30 syyskuuta 2005. Firefly-sarjasta tehtiin
myös Serenity-sarjakuva  ja Serenity-roolipeli.
Suomessa sarjan ensimmäinen jakso esitettiin ensimmäisen kerran MTV3:lla 3. maaliskuuta 2004 ja sen viimeinen jakso 9. kesäkuuta 2004. Sen jälkeen Subtv näytti sarjan uusintana vuoden 2005 syksyllä.
Asetelma

Fireflyn tapahtumat sijoittuvat fiktiiviseen tulevaisuuteen 2500-luvulla, jolloin ihmiskunta on levittäytynyt avaruuteen toiseen aurinkokuntaan eikä Maata ilmeisesti enää ole tai ainakaan asuteta. Kaikki asutetut taivaankappaleet ovat maankaltaistamisen tulosta, eikä vieraita elämänmuotoja sarjassa tavata. Siirtokuntien kesken on äskettäin käyty verisyydessään ja epäinhimillisyydessään Yhdysvaltain sisällissotaa muistuttanut sota. Se päättyi siirtokuntien itsenäisyyttä kannattaneen osapuolen häviöön ja keskushallinnon (”allianssin”) voimistumiseen.
Firefly-tyyppiä edustavan Serenity-avaruusaluksen miehistö, josta osa taisteli sisällissodan hävinneellä puolella, elättää nyt itsensä sivistyksen laitamilla virkavaltaa vältellen, tilanteen mukaan joskus laillisin mutta yleensä laittomin keinoin (ryöstöt, salakuljetus). Aluksen väki koostuu yhdeksästä hyvin erilaisesta ja mielenkiintoisesta persoonallisuudesta, joiden seikkailuista ja henkilökemiasta irtoaa laajalti huumoria. Mukana on kuitenkin myös paljon draamaa ja helposti hyvin väkivaltaiseksi yltyvää toimintaa.
Serenityn väki kohtaa rikollisia, virkavallan edustajia ja usein ankarissa olosuhteissa elävien siirtokuntien väkeä vaihtelevan vihamielisissä tunnelmissa. Alusta ajaa eteenpäin miehistön tahto elää vapaasti ja itsenäisesti ja turvata elantonsa, ja asioita hankaloittavat lukuisat vihamiehet. Serenity yrittää siksi pitää matalaa profiilia tässä lähes poikkeuksetta epäonnistuen: siitä pitävät huolen muun muassa vaaralliset tehtävät, virkavallan metsästämät matkustajat sekä miehistön sisäiset erimielisyydet.
Firefly-sarjan erikoisuuksiin kuuluu, että lähes koko henkilökaarti käyttää paljon (aitoja) kiinankielisiä termejä, nimityksiä ja lausahduksia, erityisesti kiroillessaan mutta myös normaalissa keskustelussa. Tämä heijastaa sarjan tulevaisuusnäkemystä, jossa nimenomaan Yhdysvallat ja Kiina ovat supervaltoina lähteneet Maasta avaruuteen.
Tuotanto > Näyttelijöiden valinta

Firefly sai 13-osaisen tilauksen joulukuussa 2001, ja Joss Whedonin tuotantoyhtiö Mutant Enemy sai 10 miljoonaa dollaria pilottijakson kehittämiseen ja kuvaamiseen. Ennen kuvausten alkua tuli kuitenkin suorittaa näyttelijöiden valinta. Nathan Fillion oli juuri vapautunut tilannekomediasarjasta Kaksi kaveria, tyttö ja pizzapaikka ja häntä pyydettiin tapaamiseen Whedonin kanssa mahdollisesta roolista Fireflyssa. Fillion oli vuonna 1996 koe-esiintynyt Whedonin toisen sarjan Buffy, vampyyrintappajan Angelin rooliin, joka meni myöhemmin David Boreanazille. Whedon kertoi Fillionille, että olisi hienoa jos hän koe-esiintyisi kapteeni Malcolm Reynoldsin rooliin väittäen, että rooli sopisi hänelle. Fillion joutui koe-esiintymään viisi kertaa ennen kuin hänen ilmoitettiin saaneen roolin.
Gina Torres valittiin Zoen rooliin. Hän keskusteli hahmosta paljon Whedonin kanssa ja korosti kahta asiaa, jotka tulivat heidän keskusteluissaan esille: Zoe on uraltaan sotilas ja hän rakastaa miestään, Washia, jota tulisi esittämään Alan Tudyk. Torresin mukaan hän sai itse kehittää loput hahmosta. Adam Baldwin sai palkkasoturi Jaynen roolin. Whedon oli nähnyt hänen aiempia töitään ja koki hänen olevan vahva ehdokas rooliin jo ennen koe-esiintymistä. Baldwinille kerrottiin, että Jayne ei ollut kaikkein terävin kynä penaalissa, mutta aina hyvin itsekeskeinen. Häneen ei myöskään voisi luottaa, mutta hänet haluttaisiin mukaan tiimiin.
Jewel Staite oli lähettänyt videonauhan koe-esiintymisestään Kayleen rooliin ennen kuin hänet kutsuttiin Los Angelesiin koe-esiintymään studiolle. Koe-esiintymisessä oli myös mukana Whedon, joka hymyili hermostuneelle Staitelle aina kun tätä jännitti. Neil Patrick Harris oli vahva ehdokas lääkäri Simon Tamin rooliin, mutta rooli meni lopulta Sean Maherille. Maher ei ennen koe-esiintymistään ollut kovinkaan kiinnostunut osasta, koska ei ollut koskaan nähnyt Buffya tai ollut kovin suuri scifin fani. Hän muutti mieltään sarjasta, kun Whedon kertoi hänelle Simon Tamin tarinan. Summer Glau valittiin River Tamin rooliin ja Ron Glass sai sielunpaimen Bookin osan. Rebecca Gayheart oli valittu alun perin Inara Serran rooliin, mutta hän jätti sarjan tuotannon käynnistyttyä maaliskuussa 2002. Morena Baccarin sai osan koe-esiintymisensä jälkeen.
Henkilöt

| 0 | 1 | 2 |
| --- | --- | --- |
|  Nathan Fillion  | … |  Malcolm ”Mal” Reynolds, Serenityn kapteeni ja sisällissodan veteraani.   |
|  Gina Torres  | … |  Zoë Alleyne Washburne, Malcolmin vanha taistelutoveri ja miehistön toiseksi arvovaltaisin jäsen.   |
|  Alan Tudyk  | … |  Hoban ”Wash” Washburne, Serenityn lentäjä ja Zoën aviomies.   |
|  Morena Baccarin  | … |  Inara Serra, ”seuralainen” eli ammattikurtisaani.   |
|  Jewel Staite  | … |  Kaywinnit Lee ”Kaylee” Frye, aluksen nuori naismekaanikko.   |
|  Adam Baldwin  | … |  Jayne Cobb, brutaalin tehokas mutta epäluotettava palkkasoturi.   |
|  Sean Maher  | … |  Simon Tam, nuori lääkäri.   |
|  Summer Glau  | … |  River Tam, Simonin sisar ja salamatkustaja.   |
|  Ron Glass  | … |  Derrial Book, matkustava sielunpaimen.   |
Jaksot

| # | Es>  # | Nimi | Ohjaus | Käsikirjoitus | Alkup>  esityspäivä | Tuotanto- koodi |
| --- | --- | --- | --- | --- | --- | --- |
| 1 | 11 | ”Serenity” | Joss Whedon | Joss Whedon | 20. joulukuuta 2002 | 1AGE79 |
| 2 | 1 | ”The Train Job” | Joss Whedon | Joss Whedon & Tim Minear | 20. syyskuuta 2002 | 1AGE01 |
| 3 | 2 | ”Bushwhacked” | Tim Minear | Tim Minear | 27. syyskuuta 2002 | 1AGE02 |
| 4 | 6 | ”Shindig” | Vern Gillum | Jane Espenson | 1. marraskuuta 2002 | 1AGE03 |
| 5 | 7 | ”Safe” | Michael Grossman | Drew Z. Greenberg | 8. marraskuuta 2002 | 1AGE04 |
| 6 | 3 | ”Our Mrs. Reynolds” | Vondie Curtis-Hall | Joss Whedon | 4. lokakuuta 2002 | 1AGE05 |
| 7 | 4 | ”Jaynestown” | Marita Grabiak | Ben Edlund | 18. lokakuuta 2002 | 1AGE06 |
| 8 | 5 | ”Out of Gas” | David Solomon | Tim Minear | 25. lokakuuta 2002 | 1AGE07 |
| 9 | 8 | ”Ariel” | Allan Kroeker | Jose Molina | 15. marraskuuta 2002 | 1AGE08 |
| 10 | 9 | ”War Stories” | James Contner | Cheryl Cain | 6. joulukuuta 2002 | 1AGE09 |
| 11 | Ei esitetty | ”Trash” | Vern Gillum | Ben Edlund & Jose Molina | Ei esitetty | 1AGE12 |
| 12 | Ei esitetty | ”The Message” | Tim Minear | Joss Whedon & Tim Minear | Ei esitetty | 1AGE13 |
| 13 | Ei esitetty | ”Heart of Gold” | Thomas J. Wright | Brett Matthews | Ei esitetty | 1AGE10 |
| 14 | 10 | ”Objects in Space” | Joss Whedon | Joss Whedon | 13. joulukuuta 2002 | 1AGE11 |
Aiheesta muualla

Wikimedia Commonsissa on kuvia tai muita tiedostoja aiheesta .
Firefly Internet Movie Databasessa (englanniksi)
Firefly (Arkistoitu – Internet Archive) Open Directoryssa (englanniksi)
Fireflyn näyttelijöitä. (Vasemmalta oikealle, ylhäältä alas) Adam Baldwin, Ron Glass, Summer Glau, Alan Tudyk, Sean Maher, Jewel Staite, Morena Baccarin ja Nathan Fillion. Vuoden 2005 Serenity ”flanvention”.
Fluometuroni

| Fluometuroni |
| --- | --- |

Tunnisteet
IUPAC-nimi:  1,1-dimetyyli-3-[3-(trifluorimetyyli)fenyyli]urea
CAS-numero:  2164-17-2
PubChem CID:  16562
SMILES:  CN(C)C(=O)NC1=CC=CC(=C1)C(F)(F)F
Ominaisuudet
Molekyylikaava:  C10H11N2OF3
Moolimassa:  232,208 g/mol
Sulamispiste:  163-164 °C
Tiheys:  1,39 g/cm3
Liukoisuus veteen:  Veteen 0,11 g/l (25 °C)
Fluometuroni (C10H11N2OF3) on ureajohdannaisiin kuuluva orgaaninen yhdiste. Yhdistettä voidaan käyttää maataloudessa herbisidinä.
Ominaisuudet

Huoneenlämpötilassa fluometuroni on väritöntä tai valkoista kiteistä ainetta. Yhdiste liukenee veteen vain hyvin niukasti, mutta liukenee useisiin orgaanisiin liuottimiin kuten etanoliin, isopropanoliin, asetoniin, dimetyyliformamidiin, dikloorimetaaniin ja tolueeniin. Yhdiste estää kasvien fotosynteesiä, erityisesti fotosynteesin elektroninsiirtoketjua, sekä karotenoidien biosynteesiin tarvittavia fytoeenidesaturaasientsyymejä. Aine imeytyy kasveihin juurien ja lehtien välityksellä. Nisäkkäille fluometuroni ei ole erityisen myrkyllistä, mutta ärsyttää silmiä, hengitysteitä ja ihoa sekä voi aiheuttaa allergisen reaktion.
Valmistus ja käyttö

Fluometuronia voidaan valmistaa m-trifluorimetyylifenyyli-sisosyanaatin ja dimetyyliamiinin välisellä reaktiolla tai m-aminobentsotrifluoridin ja dimetyylikarbomoyylikloridin välisellä reaktiolla.
Fluometuronia voidaan käyttää selektiivisenä rikkaruohomyrkkynä muun muassa puuvilla-, sokeriruoko- ja soijapapuviljelmillä. Yhdistettä käytetään joko liuoksena tai pulverina.
Aiheesta muualla

Toxin and Toxin Target Database (T3DB): Fluometuron (englanniksi)
Kyoto Encyclopedia of Genes and Genomes (KEGG): Fluometuron (englanniksi)
ChemBlink: Fluometuron (englanniksi)
Fluorietikkahappo

| Fluorietikkahappo |
| --- | --- |


Tunnisteet
IUPAC-nimi:  2-fluorietikkahappo
CAS-numero:  144-49-0
PubChem CID:  5237
SMILES:  C(C(=O)O)F
Ominaisuudet
Molekyylikaava:  C2H3O2F
Moolimassa:  78,044 g/mol
Sulamispiste:  35,2 °C
Kiehumispiste:  165 °C
Tiheys:  1,369 g/cm3
Liukoisuus veteen:  Liukenee veteen
  
Fluorietikkahappo (C2H3O2F) on erittäin myrkyllinen etikkahapon fluorattu johdannainen. Yhdistettä ja sen johdannaisia käytetään tuholaismyrkkynä.
Ominaisuudet

Huoneenlämpötilassa fluorietikkahappo on väritöntä kiteistä ainetta. Yhdiste liukenee kuumaan veteen ja orgaanisiin liuottimiin, kuten etanoliin. Fluorietikkahapon happovakion arvo on 2,2·10-3 mol/dm3 ja se on elektronegatiivisen fluoriatomin aiheuttaman induktiivisen efektin vuoksi etikkahappoa vahvempi happo. Fluorietikkahapon reaktiot ovat tyypillisiä karboksyylihapoille.
Fluorietikkahappo on erittäin myrkyllistä. Sitä esiintyy vähintään 24 myrkyllisessä kasvilajissa, muun muassa eteläafrikkalaisessa Dichapetalum cymosum -lajissa, josta sitä eristettiin ensimmäisen kerran, ja eräissä australialaisissa kasveissa. Fluorietikkahapon myrkyllisyys perustuu siihen, että se muodostaa fluoriasetyylikoentsyymi-A:ta ja siitä edelleen sitraattisyntaasin katalysoimana fluorisitruunahappoa (C6H7FO7). Fluorisitruunahappo estää akonitaasin toiminnan, minkä vuoksi elimistön sitruunahappopitoisuus kasvaa ja sitruunahappokierto estyy. Myrkytyksen oireita ovat yskä, pahoinvointi, vatsakivut ja kouristukset. Fluorietikkahapolle altistuminen voi johtaa kuolemaan. Fluorietikkahappo on myös erittäin syövyttävää..
Valmistus ja käyttö

Fluorietikkahappoa voidaan valmistaa käsittelemällä sen natriumsuolaa natriumfluoriasetaattia rikkihapolla. Toinen tapa syntetisoida yhdistettä on jodietikkahapon ja elohopea(II)fluoridin välisellä reaktiolla ja muodostuneen tuotteen hydrolyysillä. Sitä voidaan valmistaa myös hapettamalla fluorietanolia.
Fluorietikkahappoa, sen natriumsuolaa ja metyyli- ja etyyliestereitä voidaan käyttää rodentisideina erityisesti rottien hävittämiseen.
Aiheesta muualla

Fluorietikkahapon kansainvälinen kemikaalikortti
Toxin and Toxin Target Database (T3DB): Fluoroacetic acid[vanhentunut linkki] (englanniksi)
ChemBlink: Fluoroacetic acid (englanniksi)
Arbus

| Arbus |
| --- | --- |
 San Sebastianon kirkko Arbusissa.
 Arbus
 Koordinaatit: 39°32′N, 8°36′E 
Valtio:   Italia
Alue:  Sardinia
Maakunta:  Etelä-Sardinia
Pinta-ala:  
 – Kokonaispinta-ala:  269,12 km²
Korkeus:  0–784 m
Väkiluku (1.1.2017):  6 333
 – Väestötiheys:  24 as./km²
Infobox OKVirheellinen NIMI-arvo: 
Arbus on kunta Sardinian saaren länsiosassa sijaitsevassa  Etelä-Sardinian maakunnassa Italiassa. Kunnassa on runsaat 6 000 asukasta.
Arbus on tunnettu seudulla valmistetuista käyräteräisistä puukoista. Arburesan puukko (Coltello arburesa) on saanut nimensäkin kunnan mukaan. Arbusissa on myös puukkomuseo. Arbusin rannikko tunnetaan nimellä Costa Verde. Rannikolla sijaitsee myös yksi Euroopan suurimmista aavikoista, Piscinan aavikko (Deserto di Piscinas). Se on laaja hiekkadyynialue, joka muuttaa muotoaan jatkuvasti.
Arbusilainen puukko.
Piscinan aavikon dyynejä.
Pistisin kylä.
Aiheesta muualla

Kuvia tai muita tiedostoja aiheesta Arbus Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Fixing a Hole

| ”Fixing a Hole” The Beatles |
| --- | --- | --- |

Kappaleen tiedot
 Albumilta: Sgt. Pepper’s Lonely Hearts Club Band
 Julkaistu: 1. kesäkuuta 1967
 Tuottaja(t): George Martin
 Tyylilaji: pop rock, psykedeelinen rock
 Kesto: 02.36
 Levy-yhtiö:  Parlophone    Capitol Records
Sgt. Pepper’s Lonely Hearts Club Bandin muut kappaleet
| ”Getting Better” 4. | ”Fixing a Hole” 5. | ”She’s Leaving Home” 6. |
Fixing a Hole on Paul McCartneyn kirjoittama ja The Beatles -yhtyeen esittämä kappale vuonna 1967 julkaistulta albumilta Sgt. Pepper’s Lonely Hearts Club Band. Se on albumin viides raita, ja se merkittiin McCartneyn ja John Lennonin yhdessä tekemäksi. Kappaleen sanoituksen epäiltiin liittyvän huumausaineisiin. McCartney itse on sanonut, että se kertoo faneista, jotka notkuivat hänen kotiovellaan yötä päivää.
Laulun synty

Paul McCartney kirjoitti kappaleen helmikuussa 1967. McCartney oli tuolloin yhtyeen ainoa poikamies – vaikkakin seurusteli Jane Asherin kanssa – eikä hän asunut enää vanhempiensa kanssa, vaan nautti nyt vapaudestaan. ”Fixing a Holen” lyriikoissa juhlittava vapaus onkin nähty avoimena nyökkäyksenä marihuanan suuntaan, jolla McCartney koki olevan vapauttava vaikutus mieleensä. Aiemmin McCartney oli viitannut marihuanaan Revolver-albumin kappaleessa ”Got to Get You into My Life”. Sanoitukseen vaikutti myös Elvis Presleyn esittämän kappaleen ”We’re Gonna Moven” rivi Well, there’s a hole in the roof where the rain pours in – ”Fixing a Holessa” on hyvin samantapainen fraasi I’m fixing a hole where the rain gets in.
Erään teorian mukaan McCartney olisi saanut inspiraation ollessaan kunnostamassa High Parkin tilalla Mull of Kintyressa Skotlannissa sijaitsevan talonsa kattoa. McCartney itse on kuitenkin kertonut, ettei hän ollut tehnyt tilalla kunnostustöitä ennen kuin muutti sinne silloisen vaimonsa Linda McCartneyn kanssa vuonna 1969.
Kappaleen väliosa viittaa puolestaan vapauden kääntöpuoleen. McCartneylla oli usein faneja vierailemassa Cavendish Avenuen asunnossaan Lontoossa ja monet tuntuivat tekevän mitä vain päästäkseen sisään. Tämä innoitti riveihin See the people standing there who disagree and never win / and wonder why they don’t get in my door ja Silly people run around they worry me / and never ask me why they don’t get past my door.
The Beatlesin jäsenten työtoveri ja ystävä Mal Evans ehdotti McCartneylle joitain sanoituksia, ja osa niistä päätyikin kappaleeseen. On kuitenkin epäselvää, mitkä kohdat ovat kyseessä. Tiedetään kuitenkin, että hänet oli kerran palkattu avustamaan ilman mainintaa tekijätiedoissa ja siten ilman rojalteja.